Verken EndoTech, D.AI.SY eller iGenius har innehatt nødvendige lisenser i noe land for å kunne tilby investeringstjenester. I 2021 utstedte belgiske finansmyndigheter en advarsel til sine borgere mot å investere penger i EndoTech, mens den canadiske delstaten Britisk Columbia i november 2023 publiserte en tilsvarende advarsel mot D.AI.SY. Samarbeidspartner iGenius har mottatt advarsler fra Belgia, Frankrike og Quebec, mens danske myndigheter har gjort en foreløbig vurdering at selskapet bryter forbudet mot pyramidespill.